cyanic-selkie/wikianc huggingface dataset:
Sjøslaget den 4. mai 1823
Sjøslaget
Etter flere dagers kryssing observerte de to eskadrer hverandre utenfor Bahia den 4. mai 1823. Begge dannet slagorden ved å legge seg i kjølvannsorden med de mindre fartøyene beskyttet bak egen orden og kom hverandre i møte. Cochrane med hans eskadre gikk til angrep. Først beskjøt de to eskadrer hverandre før linjeskipet Pedro I slo ut og brøt den portugisiske slagorden ved det åttende skipet i kjølvannsordenen. Ved dette voldsomme angrepet håpet Cochrane å kutte av de fire siste og ta disse med overlegen styrke mens de sterkeste som stod forrest, ble forhindret av vindforholdene til å kunne svinge tilbake og hjelpe de siste krigsskipene. Men resten av den brasilianske eskadren kom ikke etter. Mange av de portugisiske sjømennene ombord på de brasilianske krigsskipene ville ikke lystre ordre og slåss med deres egne folk, og saboterte Cochranes plan som ville ha ledet til store blodsutgytelse.
Sjøslaget ble deretter en virkningsløs artilleriduell, hvor begge parter holdt god avstand til hverandre i hver sin kjølvannsorden. Brasilianere hadde dårlig krutt, som gjorde beskytningen svak og ineffektivt og seilføringen var dessuten ikke god; den gav mindre fart og mindre manøvreringsevne. Det eneste som reddet Cochrane fra et nederlag var de Camposs uvillighet til å risikere store tap av liv, og derfor unnlot å presse på tross av alle fordeler han satt med. Cochrane måtte bryte av og retirere til havnen Morro de São Paulo 36 kilometer sør for Bahia.
Etterspillet
Cochrane var forbitret over sjøslagets gang og bestemte seg for å fortsette kampen med pålitelig mannskap på linjeskipet Pedro I og korvetten Maria da Gloria. Med disse skipene ville han legge press på sjøforbindelsen mellom Bahia og Portugal, på sikt blokkerte portugisiske forsyninger og forhindre kontakt mellom nordlige Brasil og Bahia. Denne strategien ble meget effektiv, allerede etter bare to uker var seks priser tatt, den portugisiske eskadren kunne ikke gripe inn av frykt for å bli trukket vekk fra et mulig angrep på deres havn i Bahia.
Cochrane og hans brasilianske oppdragsgivere visste hvor viktig en sjø blokade av Bahia var, så de reorganiserte den brasilianske marinen, og skiftet ut de upålitelige sjømennene med engelskmenn; som ble kjernen i Cochranes eskadre. Over fem hundre britiske sjømenn med fortid i Royal Navy tjente i Brasils flåte sommeren 1823, de hadde tatt med seg overskuddslagre av viktig materiell til skipene.
De Campos seilte ut med sin eskadre for å angripe Cochranes base på Morro de São Paulo på 25. mai. Men som ved sjøslaget våget han ikke å risikere et hardt slag, retirerte uten å gå til kamp. På land rundt halvøya som byen Bahia ligger på ble krigen hardere etter at en ny kommandant overtok ledelsen av de brasilianske styrkene på 12 000 mann. Fra 3. juni ble det flere trefninger mellom de to hærene.
Cochrane gjennomførte 12. juni et dristig angrep fra sjøsiden, der han forkledte sine skip Pedro I (74 kanoner), Maria de Gloria (26 kanoner) og Real Carolina (44 kanoner) som britiske krigsskip, og seilte inn i farvannet omkring Bahia rett for nesen på den portugisiske eskadren, og hendelsen ble en stor ydmykelse for portugiserne. Cochrane angrep og presset vekk fregatten Constituçâo (52 kanoner) som likevel ikke ble erobret fordi pålandsvinden uteble. Men angrepet var demoraliserende på portugiserne i Bahia.
20. juni 1823 bestemte portugiserne seg for å evakuere Bahia. Evakueringen startet 2. juli. 17 krigsskip og over sytti transportfartøyer med opptil 7000 soldater dro til havs, men dagen etter var Cochrane etter dem med Pedro I, Maria da Gloria, Niteroi og Bahia. Cochrane ikke bare ønsket å få tatt så mange fanger og så mye krigsmateriell som mulig, han hadde ordre om å hindre denne evakueringsekspedisjonen fra å nå nordlige Brasil. Røft vær reddet portugiserne fra en katastrofe, men 16 skip med 2000 soldater var tatt 9. juli. Portugiserne måtte samle seg på ny ved øya Fernando de Noronha etter at været hadde spredt deres skip, og Cochrane dukket opp for å holde et øyne med dem og forstyrre dem etter best evne. Flytende miner ble tatt i bruk av Cochrane.
I midten av juli lot Cochrane ekspedisjonen fortsette etter å ha konkludert med at portugiserne ikke hadde til hensikt å dra til nordlige Brasil, men vende tilbake til Europa. Meget kort etter dro Cochrane til Sao Luis, som var satt under beleiring av brasilianerne etter en kort, intenst kamp. Med kanonene på sitt linjeskip Pedro I tvang han portugiserne i Sao Luis til overgivelse mot fritt leide ut 28. juli 1823.
Cochrane ble mottatt som seierherre i Rio de Janeiro den 9. november, Portugals styrker var drevet vekk fra hele landet nord for Montevideo og krigen var over.
Kilder
Robert L. Scheina Latin America`s Wars The Age of the Caudillo, 1791-1899 2003 ISBN 1-57488-450-6
Order of Battle on May 4, 1823
Boris Tsjaklin
Boris Anfijanovisj Tsjaklin russisk: Борис Анфиянович Шахлин (født 27. januar 1932, død 30. mai 2008 i Kiev i Ukraina) var en sovjetisk turner som deltok i de olympiske leker 1956 i Melbourne, 1960 i Roma og 1964 i Tokyo.
Tsjaklin ble olympisk mester i turn to ganger under sommer-OL 1956 i Melbourne. Han vant konkurransen i bøylehest og han var også med på det sovjetiske laget som vant lagkonkurransen foran Japan og Finland.
Fire år senere, under Sommer-OL 1960 i Roma vant han fire gull, to sølv- og en bronsemedalje. Han ble olympisk mester i mangekamp, bøylehest, hopp og skranke.
Hurtigruten minutt for minutt
Hurtigruten minutt for minutt er en 134 timer lang norsk TV-sending som ble sendt direkte på NRK2 og NRK Nett-TV fra 16. juni 2011 til 22. juni samme år. Programmet fulgte hurtigruteskipet MS «Nordnorge» på ferden fra Bergen til Kirkenes i godt over fem og et halvt døgn sammenhengende. Sendingen ble innmeldt til Guinness rekordbok som verdens lengste uavbrutte direktesendte TV-dokumentar, og ble 5. juli godtatt av Guinness som rekord, med registrert tid 134 timer, 42 minutter og 45 sekunder. Under Gullruten 2012 ble programmet kåret til årets nyskapning mens Jan Benkholt fikk prisen for beste foto flerkamera.
Boris Tsjaklin
Tsjaklin vant sin sjuende og siste olympiske tittel under Sommer-OL 1964 i Tokyo. Gull i svingstang og sølv i mangekamp og lagkonkurransen.
Hurtigruten minutt for minutt
I 2012 ble programmet i sin helhet tatt inn i Norges dokumentarv, et register over de viktigste dokumentene i Norges historie. Registeret er en nasjonal utgave av UNESCOs Verdensminne-program (Memory of the World).
Ideen til programmet dukket opp på Twitter 27. november 2009 mens NRK2 sendte den 7½ timer lange dokumentaren Bergensbanen minutt for minutt. Programmet var det tredje TV-programmet av Minutt for minutt-konseptet til NRK.
Teknikk og gjennomføring
NRK gjorde konferanserommet «Kapp Horn» ombord i skipet om til kontrollrom, der hele sendingen ble mikset og sendt via satellitt til hovedkontrollen i Oslo. Enkelte steder i fjorder og sund langs ruten kom imidlertid hurtigruteskipet inn i satellittskygge, der det var fjell mellom satellitten og antennen på skipet, noe som førte til at signalene fra skipet ikke nådde fram til Oslo. I disse områdene sendte NRK på Marienlyst i Oslo arkivklipp samt opptak fra en prøvetur som var gjort ei drøy uke før direktesendingen fant sted. Under prøveturen var periodene med satellittskygge kartlagt i detalj, slik at det kunne klippes rett fra direktesendingen til opptak og tilbake igjen.
I noen av områdene med satellittskygge satte imidlertid NRK opp punkt-til-punkt-videolinker slik at de likevel kunne overføre signaler og sende direkte. Dette ble gjort blant annet i Geirangerfjorden og i Trollfjorden.
Mye av tiden mellom havnene brukte NRK det forovervendte kameraet, zoomkameraet eller baugkameraet, med enten bølgebruset eller musikk. Til en viss grad spilte NRK musikk som ble ønsket av seerne underveis. Det ble også vist og spilt en del gamle, relevante TV- og radioinnslag. I tillegg ble det gjort intervjuer og vist fra omvisning på skipet og ting som ellers skjedde ombord (blant annet korsang og polarsirkeldåp). Noen av disse innslagene ble vist direkte, mens andre ble tatt opp kort tid før de ble sendt.
Under oppholdet i havnene viste NRK folkelivet, og hadde de fleste stedene en intervjuer på land som snakket med noen av dem som hadde møtt opp. Ved de lengste oppholdene ved kai ble det også vist korte opptak fra sendingen natten før.
Mottagelse
Det var mye småbåttrafikk rundt hurtigruteskipet på turen fra Bergen og opp langs kysten. Mange møtte også opp langs sjøen og ved anløpsstedene for å se og bli sett. I Raftsundet ble skipet ønsket velkommen av KV «Harstad» som sprøytet vann med vannkanoner. I Berlevåg stilte Berlevåg Mannsangforening opp på kaia. Under innseilingen til Kirkenes ble MS «Nordnorge» møtt av Kongeskipet KS «Norge» med dronning Sonja ombord. Mannskapet ombord på Kongeskipet sto også på dekk for å vinke til passasjerene og TV-kameraene. Ved ankomst Kirkenes havn ble Hurtigruten møtt av en stor folkemengde som sang og spilte musikk for passasjerene og forsåvidt alle TV-seerne der hjemme.
Sendingen fikk 35 prosent av seerne i Norge i løpet av helgen sendingen ble sendt, noe som gjorde NRK2 til Norges største TV-kanal den helgen. Hele 2,6 millioner nordmenn var innom og så på sendingen. Etter initiativ fra den norske ambassaden i Sør-Korea ble sendingen vist direkte på Samgakji T-banestasjon midt i Seoul.
Opptakenes liv etter direktesendingen
Sendingen er i sin helhet lagt ut som streaming på programmets hovedside hos NRK. Opptakene fra det forovervendte kameraet er lisensiert med Creative Commons-lisens, og er også lagt ut som torrents. Musikken som ble brukt samt noe av arkivmaterialet er imidlertid opphavsrettsbeskyttet materiale, og opptaket av hele sendingen er derfor ikke lisensiert med Creative Commons. Det ble ikke gjort egne opptak av de andre kameraene, utenom det som ble vist i sendingen.
Isoxicam
Isoxicam er et betennelsesdempende legemiddel av typen NSAID. Legemiddelet ble tatt i bruk i behandlingen av revmatiske lidelser i 1983. I 1985 ble det trukket tilbake i Frankrike pga. alvorlige bivirkninger og dødsfall. Legemiddelet ble deretter trukket i andre land.
Fredag den 13de (film)
Fredag den 13de (originaltittel: Friday the 13th) er en amerikansk grøsser og slasher-film fra 1980 med Betsy Palmer, Adrienne King, Harry Crosby og Kevin Bacon i hovedrollene. Regi er ved Sean S. Cunningham. Spesialeffektene er laget av Tom Savini.
Filmen har fått hele ti oppfølgere, lansert fra 1981 til 2003, der den siste er en såkalt crossover (med A Nightmare on Elm Street). I 2009 kom en nyinnspilling.
Handling
Campingplassen Camp Crystal Lake gjenåpner etter lang tid. Stedet var stengt i flere år grunnet en tragisk drukningsulykke. Syv idealistiske unge leirledere er klare for å lede sommerens gjester gjennom leirbålsanger og leker. Men like etter deres ankomst hjemsøkes stedet av en lystmorder som dreper en etter en på de mest bestialske vis. Drapene viser seg å være forbundet med den drukningsulykken som førte til at stedet i sin tid ble stengt.
Om filmen
Fredag den 13 er en lavbudsjettfilm og kostet bare drøyt $500.000 å spille inn. Den spilte imidlertid inn nærmere $40 millioner på amerikanske kinoer alene.
Filmen har hentet en del av sin inspirasjon fra den italienske A Bay of Blood fra 1971 og den amerikanske Screams of a Winter Night fra 1979.
Den norske versjonen var kraftig klippet da den hadde premiere på norsk kino. Fredag den 13de-serien ble populær på 1980-tallet. I Norge ble filmene totalforbudte, men piratkopier sirkulerte.
Hans Petter Danielsen
Hans Petter Danielsen (født 1951) er en norsk musiker, gitarist, tekniker og plateprodusent. Han er mest kjent som gitarist i Ruphus fra 1972 til 1974 og spilte gitar på debutalbumet New Born Day og var senere tekniker på de senere Ruphus-platene (med unntak av Ranshart) fram til oppløsningen i 1981, han har senere vært produsent og tekniker for artister som New Jordal Swingers, 3 Busserulls, Jonas Fjeld, Lars Klevstrand, Kirsti Sparboe, Pål Thowsen, Marius Müller, Folque, Eigil Berg, Jahn Teigen, Vazelina Bilopphøggers og Lava. Han var teknisk direktør i P4 frem til 1. april 2019.
Government of India Act 1935
Government of India Act 1935 var en britisk lov om den politiske organiseringen av India, vedtatt av Det britiske parlamentet i august 1935. Den ga Britisk India større selvstyre.
Loven innførte elleve selvstyrte provinser i Britisk India. Provinsene fikk valgte lovgivende forsamlinger, basert på separate elektorater for de ulike folkegruppene, og en guvernør med utøvende funksjoner. Guvernøren var ansvarlig overfor provinsforsamlingen. Stemmeretten ble utvidet og både kvinner og kasteløse fikk stemmerett. Minoritetsgrupper fikk reserverte seter i provinsforsamlingene.
Loven omorganiserte provinsinndelingen og tre nye provinser kom til: North West Frontier Province, Orissa og Sind. Burma og Aden ble utskilt og gjort til separate kolonier. Loven inneholdt også bestemmelser om en indisk føderasjon, bestående av Britisk India og de mange hundre fyrstestatene, men dette ble det aldri noe av, da fyrstestatene ikke gikk med.
Loven ble til på bakgrunn av krav om reformer fra flere hold, blant annet den nasjonalistiske bevegelsen og Kongresspartiet. Det ble mellom 1930 og 1932 avholdt rundebordskonferanser i London med deltagelse fra indisk og britisk hold og offentlige kommisjoner utredet spørsmålet om reformer.
Government of India Act 1935 ble kritisert av konservative britiske politikere for å gå for langt, mens arbeiderpartipolitikere mente den ikke gikk langt nok. Involverte indiske parter var heller ikke fornøyd. Videre forhandlinger om iverksettelse av føderasjonen ble avbrutt av andre verdenskrig.
Jacqueline Felice de Almania
Jacobina Félicie var angivelig fra Firenze i Italia, og var aktiv som lege i Paris. Hun tilhørte et mindretall av lisensierte kvinnelige leger. I 1292 var det åtte kvinnelige leger registrert i Paris. I 1322 ble imidlertid Jacobina Félicie stilt for retten for ulovlig praksis. Under rettssaken ble det gitt mange vitnerutsagn der det ble sagt at hun hadde kurert pasienter der andre leger hadde gitt opp håpet. Ifølge ett vitne, var hun kjent for å være en bedre lege og kirurg enn noen av de andre franske legene i Paris. Til tross for dette, mente retten at det var åpenbart at en mann kunne forstå temaet medisin bedre enn en kvinne kunne. Hun ble utestengt fra å praktisere medisin og truet med ekskommunikasjon hvis hun noen gang gjorde det igjen. Denne beslutningen anses å ha utestengt kvinner fra akademiske studier i medisin i Frankrike helt fram til det 19. århundret.
Dmitrij Nosov
Dmitrij Jurjevitsj Nosov (russisk: Дмитрий Юрьевич Носов, født 9. april 1980) er en russisk judoka.
Han representerte Russland under Sommer-OL 2004 i Athen, der han tok bronse.
Språkspill
Språkspill er et filosofisk begrep etablert av Ludwig Wittgenstein. Det viser til enkle eksempler på språkbruk og «de handlingene som språket er vevd sammen med».
Beskrivelse
Wittgenstein brukte begrepet språkspill blant annet for å betegne ulike former for språk, enklere en språket i seg selv. Begrepet brukes for å belyse «menneskespråkets vesen» og hvordan betydning oppstår. I Filosofiske undersøkelser starter han med et lengre sitat fra Augustins Bekjennelser. Augustin viser til at han lærte språket ved at en lærer pekte på en gjenstand, og så uttalte ordet. For eksempel kunne man se for seg at læreren pekte på en stein, og så uttalte ordet «stein». Dette er en måte å se språket på som Wittgenstein finner problematisk. Likevel ligger dette eksemplet tett opptil hva han mener med språkspill. Han snakker om to forskjellige leker, eller fremgangsmåter, som barn lærer språk på, disse kaller han språkspill: «Eleven benevner gjenstandene. Det betyr at han uttaler ordet når læreren peker på steinen» og «Eleven gjentar ordene etter læreren [uten at gjenstandene er tilstede]».
I tillegg skriver han «[...] helheten av språk og de handlingene som språk er vevd sammen med, kommer jeg til å kalle språkspill» (FU 7). Her er det vesentlig at han inkluderer «handlingene». Det å forstå et språk betyr ikke bare at man kan benevne ting i virkeligheten, men også at man kan bruke det i praksis. Man må vite hvordan det brukes. På denne måten er språkspillet en del av livet til alle mennesker. «Å forstå et begrep er derfor å delta i en bestemt livsform.» (FU s. 41).
Ken Paxton
Warren Kenneth Paxton Jr. (født 23. desember 1962) er en amerikansk advokat og politiker som har tjenestegjort som Attorney General for Texas siden januar 2015. Paxton er en konservativ innenfor Tea Party-bevegelsen. Han tjenestegjorde tidligere som Texas-senator for det 8. distrikt og som representant i Texas’ representanthus for det 70. distrikt.
Språkspill
Eksempel
Det klassiske eksemplet på et språkspill er det såkalte "byggerens språk" presentert i §2 i Filosofiske undersøkelser.
«La oss nå tenke oss et språk som stemmer med den beskrivelsen Augustin har gitt av det: Språket skal tjene kommunikasjonen mellom en A som er i ferd med å bygge, og en B som er hans håndlanger. A oppfører en bygning av byggesteiner; til sin rådighet har han blokker, søyler, plater og bjelker. B skal rekke byggesteinene til ham, nemlig i den rekkefølgen som A trenger dem i. De betjener seg da av et språk bestående av ordene: «blokk», «søyle», «plate», «bjelke». A roper ut ordene; – B kommer med den steinen som han har lært å komme med på dette ropet.» (FU 2).
Lojalitetsdans
En lojalitetsdans er, eller var, i visse kulturer, en dans utført for å uttrykke troskap, som regel til ledelsen.
Kulturrevolusjonens lojalitetsdans
Den mest utbredte lojalitetsdans noensinne var et kinesisk politisk virkemiddel under noen av kulturrevolusjonens første år særlig 1968-1970, og var del av den store personkult knyttet til Folkerepublikken Kinas leder, Formann Mao Zedong.
Denne lojalitetsdansen (Zhongzi Wu, 忠字舞) gikk som regel ikke ut på mer å strekke armene ut fra hjertet og ut mot et portrett av Mao, akkompagnert med sangen Høyt elskede Formann Mao og til rytmisk bevegelse med svinging med armene. Disse bevegelsene ble sagt å ha sin bakgrunn i en populær folkedans i Xinjiang.
Lojalitetsdansen ble mer og mer vanlig, slik at man to ganger daglig på arbeidsplassene skulle fremføre den og deklamere sin kjærlighet til Formann Mao. Til og med flyvertinner fikk legge inn slike in-flight opptrinn foran maoportrettet som hang fremst i alle passasjerflykabiner.
Et uttrykk var nå blitt godt innarbeidet: «Om lojal eller illojal, se på ens handlinger» (Zhong bu zhong, kan xingdong). Det var tre prøvestener: For det første: Kan du lojalitetsdansen? For det andre: Har du Maos lille røde, og kan su sitere fra den? Og for det tredje: Har du på deg noe Mao-jakkemerke?
Kinesere fikk bøye seg tre ganger, morgen og ettermiddag, foran et maoportrett på arbeidsplassene. På jernbanestasjoner ble det vanlig å forlange at passasjerene utførte lojalitetsdansen før de fikk gå ombord og ta plass.
Des Lyttle
Des Lyttle (født 24. september 1971) er en engelsk tidligere fotballspiller og senere fotballtrener. Han var forsvarsspiller og er mest kjent fra sine perioder hos Nottingham Forest FC og West Bromwich Albion FC blant flere klubber.
Telemarkskanalen
Telemarkskanalen er vannveien fra Skien til Dalen i Telemark med tre kanaler med sluseanlegg i Telemarksvassdraget.
Norsjø–Skienkanalen, med slusene i Skien og ved Løveid ble bygget i perioden 1854–1861, og er den eldste av de to kanalene. Denne kanalen forbinder Norsjø med Bryggevannet i Skien, og med Frierfjorden i Bamble. Elvestrekningene mellom Norsjø og Frierfjorden heter Farelva (en sidegrein av denne ved Skotfoss, der kanalløpet går, heter Meierelva) og Skienselva, som i Porsgrunn endrer navn til Porsgrunnselva.
Bandak–Norsjøkanalen eller Bandakkanalen er den andre opprinnelige kanalen og ble åpnet i 1892. I Europa ble denne kanalen i europeiske reisehåndbøker betegnet som et «verdens åttende underverk» da den var ferdig. De naturlige, men regulerte innsjøene og elvestrekningene langs Bandakkanalen heter Bandak, Strauman, Sundkilen, Kviteseidvatn, Fjågesundstraumen, Flåvatn, Straumen, Apalnesfjorden, Eidselva og Norsjø. De store innsjøene langs Bandakkanalen (Bandak, Kviteseidvatn og Flåvatn) kalles Vestvannene. Bandak–Norsjøkanalen ble fredet fra 19. juni 2017.
Tradisjonelt har man også omtalt vannveien fra Heddalsvatnet ned Sauarelva til Norsjø ved Ulefoss som «Østkanalen». «Kanal» er i denne sammenheng objektivt en feil betegnelse, ettersom en kanal er gravd ut av mennesker, enten mellom eller langs vassdrag. Betegnelsen er likevel funksjonell, og altså et historisk faktum.
Bløff (band)
Bløff var et norsk band. I 1996 ga de ut en selvtitulert demo. I mars 1997 ble de landskjente da de ga ut singelen «Harde kår» med et omslagsbilde som var likt logoen til Coca-Cola produktet Urge. Låta ble A-listet på NRK. Coca-Cola krevde at singlen måtte trekkes fra markedet for å unngå søksmål. Plateselskapet EMI valgte å ikke gi den ut med nytt omslag. I april kom de ut med singlen «Min verden», hvor de hadde bildet av Norges riksvåpen på omslaget, uten krone og med erigert hale mellom bena. Dette ga på nytt bandet omtale i avisene. I september samme år kom EP-en Greatest hittil. I 1998 kom debutalbumet Popstjerner, og 4-spors singlen «Popstjerne» på Sonet. Popstjerner fikk terningkast 5 i Dagbladet. Bandet fikk kritikk fra Jahn Teigen da de harselerte med ekskona (dengang kona) til Morten Harket i teksten på «Popstjerne». Sangen ble også gitt ut på samlealbumet Norsk rock på norsk i 2000.
Telemarkskanalen
Ferdselsåre
I Telemarkskanalen er det 8 sluser som tilsammen består av 18 slusekammer (løftekammer). Vannveien mellom Skien og Dalen i Telemark er 105 km lang og har en høydeforskjell (løftehøyde) på 72 m. Det største sluseanlegget er Vrangfoss som har fem slusekammer og en løftehøyde på 23 m.
Bløff (band)
Bandet hadde egen fanklubb, Bløff Army, med over 1000 medlemmer på det meste.
Etter at bandet ble oppløst spilte Pål Tolstrup, Kim Granaas og Lasse Thorsen i bandet Corbin, men Granaas sluttet etter ikke altfor lenge. Corbin ga ut musikkalbumet Face Yourself i 2004, produsert av Ole Evenrud. Bandet ble oppløst i 2008, Kim Granaas startet sitt eget soloprosjekt med Andreas Eide som produsent, han har gitt ut en EP under navnet October, som har fått gode kritikker for sine tekster og tilstedeværelse. Anders Buaas begynte i bandet Absolute Steel under navnet «Andy Boss», og turnerte sammen med Paul Di'Anno i Norge. Han driver også Anders Buaas Recording Studio i Larvik, Kim Granaas ga ut soloalbumet "Violence is a Sign of weakness" i november 2015 med Andreas Eide Larsen på miks og som coprodusent under navnet October, Kim Granaas skrev alle sangene, bortsett fra to som han skrev sammen med AlDeloner (Atle Bystrøm) fra bandet Midnight Choir, Black Dove og Stargazer. Albumet ble meget godt mottatt av pressen, Kim Granaas ga ut albumet på sin egen label, Brigadoon Records.
Telemarkskanalen
Ferdselsåre
Sluseoversikt:
Båter
Passasjerbåtene MS «Henrik Ibsen» og MS «Victoria» går per 2023 i turisttrafikk fra Skien til Dalen (og Dalen Hotell) i Tokke kommune. Båtene tar på sine daglige turer opp og ned kanalen avstikkeren inn Sundkilen til Kviteseidbyen. MS «Victoria» har trafikkert Telemarkskanalen siden 1882.
Tusenårssted
Kanalen er Telemarks tusenårssted.
Arkivet etter Telemarkskanalen
Arkivmaterialet etter de to anleggene Norsjø-Skienskanalen og Bandak-Norsjøkanalen er holdt samlet under navnet Telemarkskanalenes arkiv. De to anleggene hadde tidvis felles administrasjon og arkivdanning, og det er dels felles og dels separate arkivserier for de to virksomhetene. Arkivet dekker tidsrommet fra anleggsperiodens start i 1850-årene og frem til rundt 1980, og består av protokoller som møtebøker, journaler og kopibøker, dokumentpakker, kart, tegninger, profiler og foto. Kanaltrafikken er godt dokumentert og i arkivet er det detaljerte opplysninger om transport av passasjerer og ulike varesalg. Det er egne sluseprotokoller som har blitt ført fortløpende ved slusene, med opplysninger om skipene som passerte, eierne, skipperne og last. Arkivet er svært godt bevart og gir detaljert bilde av hvilken rolle kanalanleggene har spilt i nærings- og samfunnslivet.
Arkivet oppbevares ved Statsarkivet i Kongsberg, og er på lista over Norges dokumentarv.
Fredning
Bandak–Norsjøkanalen ble fredet som teknisk kulturminne av Riksantikvaren den 19. juni 2017. I tillegg til selve kanalkonstruksjonen er også seks sluser og åtte kaier omfattet av fredningen. Riksantikvaren presiserte dette slik: «Fredningen omfatter totalt 75 bygninger og objekter som brygge, sluse, bro, dam-mur og tømmervelte som er viktige deler av infrastrukturen langs kanalen.
Den omfatter også bygningenes eksteriør som materialbruk, overflatebehandling, og bærekonstruksjon. Bygningsdetaljer som piper, vinduer gerikter og listverk er også fredet.»
Annet
Søndag 26. august 2012 sendte NRK programmet Telemarkskanalen minutt for minutt, som var en av fjernsynskanalens store satsninger på såkalt «sakte-TV».
Monte Carlo-metoden
Monte Carlo-metoden er en bredt anvendt klasse med algoritmer som anvendes for å simulere ulike fysiske og matematiske system. De skiller seg fra andre simuleringsmetoder (som f.eks. molekylærdynamikk) gjennom å være stokastiske, dvs. ikkedeterministiske i noen form – vanligvis gjennom å bruke slumptallsgeneratorer (oftest anvendes dog pseudoslumptallsgeneratorer) – i motsetning til deterministiske algoritmer. På grunn av algoritmenes uforutsette natur og store mengde beregninger som er innblandet er Monte Carlo-metoder meget anvendelige ved hjelp av databeregninger.
Astri Tonoian
Astri Tonoian (født 5. september 1984) er en norsk kunstner. Hennes hovedmedia er skulptur. Hun har tidligere jobbet innen smykkekunst og metallfaget som hun utdannet seg i ved Kunsthøgskolen i Oslo fra 2003 - 2009.
Monte Carlo-metoden
En Monte Carlo-algoritme er en numerisk Monte Carlo-metode som anvendes for å finne løsninger til matematiske problem (som kan ha flere variabler) som ikke kan løses enkelt med andre numeriske metoder som f.eks. integralregning. effektiviteten øker i relasjon til andre numeriske metoder når antallet dimensjoner i problemet øker..
Astri Tonoian
Tonoian kom inn på Kunsthøgskolen i Oslo 18 år gammel og fullførte sin mastergrad i kunstfag i 2009 etterfulgt av pedagogisk utdannelse ved Høgskolen i Oslo i 2011.
Hjelpekorpset
Hjelpekorpset er en norsk underholdningsserie med Solveig Kloppen og Helén Vikstvedt som gikk på TV 2 i 2008. Programkonseptet gikk ut på at programlederne harselerer og tester ut trivielle ting for åpent kamera. Blant annet hvilke grønnsaker lukter verst, og om Mini Morris passer både liten og lang.
Astri Tonoian
Tonoian debuterte på den årlige Novemberutstillingen som avholdes i Drammen i 2001. Hun har videre deltatt på Novemberutstillingen flere ganger, samt Østlandsutstillingen og Rådhusgalleriet. Hun var juryleder ved Østlandsutstillingen 2013 og 2014.
Astri Tonoian var initiativtager og prosjektleder for samtidskunstprosjektet LandSkapt som har natur som sin visningsarena. Prosjektet ble gjennomført for første gang i 2014 der tilsammen 10 norske kunstnere bidro til å skape en natursti med kunstneriske opplevelser langs ruten ved Vestre Kjærnes Gård i Østfold. Projektets formål er å skape en tverrfaglig samarbeidsarena innen fagene kunst og natur med hensikt å skape positive opplevelser i og for naturen.
Tonoian er medlem av Norsk billedhoggerforening og Østfold Bildende Kunstnere.
Astri Tonoian er datter av grafikeren Lena Akopian og skulptøren Ashot Tonoian.
Monte Carlo-metoden
Navnet på metoden kommer fra det berømte kasinoet i Monte Carlo, der tilfeldige og ikkedeterministiske prosesser avgjør utfallet i roulette og andre hasardspill.
Monte Carlo og tilfeldige tall
Monte Carlo-simuleringsmetoder trenger ikke ekte tilfeldige tall for å være brukbar – for andre metoder, slik som primtallstesting, uforutsigbarhet er primært (se Davenport (1995). Mange av de kraftigste teknikkene bruker deterministiske, pseudotilfeldige-sekvenser, noe som gjør det enkelt å kjøre simuleringen flere ganger. Den eneste kvaliteten som vanligvis er nødvendig for å gjøre gode simuleringer er at rekken med pseudotilfeldige tall er «tilfeldig» nok på ett eller annet vis.
Det betyr at det avhenger av hva som skal testes. Typisk må tallene passere en rekke statistiske tester. Teste at tallene er uniformt distribuert eller følger andre ønskede distribusjoner.
Hjelpekorpset
Premieren ble sett av 467 000.
Anton Andreassen
Anton Andreassen (1890–1963) var en norsk lokalpolitiker og kommunearbeider. Han var ordfører i Lillehammer fra 1954 til 1959 og representerte Arbeiderpartiet.
Andreassen begynte den politiske karrieren i en castbergsk arbeiderforening som 16-åring, men da Lillehammer Arbeiderparti ble stiftet i 1911 gikk han heller inn der. Han fikk snart også verv i fagbevegelsen, og i 1914 ble han med i Arbeidsmennenes forening i Lillehammer. Her og i etterfølgeren Kommunearbeiderforeningen var Andreassen formann i 23 år.
Han ble fast bystyrerepresentant i Lillehammer i 1920, og satt frem til 1937. Han ble igjen valgt inn i 1946, og var fra 1954 kommunens ordfører. Han satt med dette vervet helt til han av helsemessige grunner gav seg med politikk ved årsskiftet 1959–1960.
Andreassen var med på å starte opp avisa Dagningen i 1924 og satt da i redaksjonskomiteen. Han hadde det redaksjonelle ansvaret de tre første årene, frem til det i 1928 ble ansatt en redaktør.
Flávio Canto
Han representerte Brasil under Sommer-OL 2004 i Athen, der han tok bronse.
Tsjekkia under Paralympiske vinterleker 2002
Tsjekkia deltok under Paralympiske vinterleker 2002 i Salt Lake City, USA, fra 9. til 18. mars 2002.
Før lekene i Salt Lake City 2002 hadde Tsjekkia vunnet 8 medaljer (3 gull, 3 sølv og 2 bronse) fra 2 vinterleker siden 1994.
Berger Glassverk
Berger Glassverk var en bedrift beliggende ved Hurdalssjøen, i drift fra 1857 til 1872.
NGC 5754
NGC 5754 er en galakse i stjernebildet Bjørnevokteren og medlem av Arp 297, en gruppe av fire vekselvirkende galakser: NGC 5752, NGC 5753, NGC 5754 og NGC 5755.
Berger Glassverk
I 1852 kjøpte firmaet Tostrup & Mathiesen gården Berger i sørenden av Hurdalssjøen. Det ble oppført et stort dampsagbruk på gården, og i 1857 ble det også anlagt et glassverk. Glassverket brukte avfall fra saga til å fyre med. I folketelling 1865 er det ved Berger Glassverk registrert 98 bosatte fordelt på 20 husholdninger. Hyttemester var Nils Hansen Hetty som kom fra Hurdal Glassverk, og som senere ble mester ved Hafslund Glassverk.
Sykling under Sommer-OL 1932
Sykling under Sommer-OL 1932. Sykling var med for niende gang på det olympiske programmet 1932 i Los Angeles. Det ble konkurrert om totalt seks olympiske titler, to på landevei og fire på bane, kun for menn. Italia ble beste nasjon foran Frankrike.
Berger Glassverk
Glassverket ble lagt ned i 1872 og allerede samme vinter annonseres det i Aftenposten for 2de enetages arbeiderboliger med 8 oppvarmede rom til salgs for bortkjøring på inneværende vinterføre.
Frem til verket ble det anlagt en hestetrukket jernbanelinje fra Dal stasjon kalt bergerlinna, denne ble lagt ned i 1895.
I Mathiesen Eidsvoll Værks samlinger i Krutthuset på Eidsvoll er det bevart en del produksjonsutstyr og produkter fra Berger Glassverk. Blant de kjente produktene er en kjegleformet flaske i klart glass med proveniens fra Nannestad i samlingene til Norsk Folkemuseum. I tillegg finnes en del brune ølflasker merket "Berger" under bunnen.
Bronisława Kowalska
Biografi
Bronisława Kowalska var medlem av det venstreorienterte polske parti Sojusz Lewicy Demokratycznej. Hun var representant i Sejm, underhuset i den polske nasjonalfortsamlingen, fra 1993 til 2005. Hun ble medlem av Europaparlamentet i 2004.
Hun døde i en alder av 65 år av covid-19.
Unna
Unna er en by i Tyskland i delstaten Nordrhein-Westfalen med rundt 75 000 innbyggere. Byen er administrasjonssete i Kreis Unna.
Unna ligger ved en gammel handelsrute for salt kalt Hellweg-veien, i den østlige enden av Ruhrområdet, omtrent 15 km øst for Dortmund.
Historie
I den eldre delen av byen står det mange bindingsverkshus bygget mellom 1500- og 1800-tallet. Unna var hovedsakelig en jordbrukslandsby frem til 1800-tallet da den ble industrialisert.
Neohoplonotus
Neohoplonotus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Ganske små, svartbrune trebukker. Antennene er vanligvis omtrent så lange som kroppen. Dekkvingene er ovale uten markerte "skuldre", mne med et par spisse, bakoverrettede pigger i den bakre delen.. Beina er forholdsvis korte og kraftige.
Norsk rock på norsk
Norsk rock på norsk er et samlealbum med norsk rockemusikk.
Neohoplonotus
Levevis
Disse billene har larver som lever i død ved av løvtrær, ofte like under barken.
Utbredelse
Arten er utbredt i Chile.
Norsk rock på norsk
Albumet ble utgitt 13. november 2000 av Scream Music Entertainment, katalognummer SMECD0805.
Inge Holst Jacobsen
Inge Holst Jacobsen (født 11. desember 1948 i Oppegård) er en norsk musiker, tekniker og plateprodusent. Han er kjent for å ha samarbeidet med norske og svenske band og artister som Prudence, Visvas, Knutsen & Ludvigsen, New Jordal Swingers, Vazelina Bilopphøggers, Inger Lise Rypdal, The Vanguards, ABBA, Folque, Lillebjørn Nilsen og Øystein Sunde siden slutten av 1960-tallet. Mastringer av Inge Holst Jacobsen er ofte med initialene IHJ. I løpet av sin tid som tekniker og plateprodusent jobbet han i studioer som Roger Arnhoff Studio og Rosenborg Studio.
Xavier Riddle and the Secret Museum
Xavier Riddle and the Secret Museum er en amerikansk-kanadisk animasjonsserie som hadde premiere i 2019. Serien har blitt vist på PBS Kids, TVOKids, Knowledge Kids og NRK Super.
Khasanbi Taov
Khasanbi Taov (født 5. november 1977) er en russisk judoka.
Han representerte Russland under Sommer-OL 2004 i Athen, der han tok bronse.
Sergej Salnikov
Sergej Sergejevitsj Salnikov /russisk: Сергей Сергеевич Сальников; født 13. september 1925 i Krasnodar, død 9. mai 1984 i Moskva) var en sovjetisk fotballspiller og senere trener som deltok i de olympiske leker 1956 i Melbourne og VM 1958 i Sverige.
Salnikov ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0.
Salnikov debuterte på landslaget 8. september 1954 mot Sverige. Han spilte 20 landskamper for Sovjetunionen i perioden 1954 til 1958 og scoret elleve mål.
Sakshaug kirke
Sakshaug kirke er en langkirke i nygotikk fra 1871 i Inderøy kommune, Trøndelag fylke.
Byggverket er i stein og har 1,200 plasser.
Abraham Zacuto
Abraham Zacuto (, Abraão ben Samuel Zacuto; født 12. august 1452, død omkring 1515) var en spansk astronom, astrolog, matematiker, rabbiner og historiker som tjenestegjorde som kongelig astronom hos Johan II av Portugal. Krateret Zagut på månen er oppkalt etter ham.
Australia under Paralympiske vinterleker 2002
Australia deltok under Paralympiske vinterleker 2002 i Salt Lake City, USA, fra 9. til 18. mars 2002.
Før lekene i Salt Lake City 2002 hadde Australia vunnet 15 medaljer (5 gull, 3 sølv og 7 bronse) fra 6 vinterleker siden 1980.
Sondre Andreas Ahlsen
Sondre Andreas Ahlsen (født 22. juli 2002 i Halden) er en norsk ishockeyspiller som spiller løper for Fjordkraftliga-klubben Sparta Sarpsborg og moderklubben er Comet Halden. Han kommer fra Halden.
The Atlantic
The Atlantic er et amerikansk tidsskrift grunnlagt i 1857 i Boston, Massachusetts, som nå utgis i Washington, D.C. Magasinet bestod opprinnelig av kommentarartikler om særlig kultur og litteratur. Redaksjonell profil i dag er å dekke «utenriksstoff, politikk, økonomi og kulturelle trender». Politisk har den vært en moderat-konservativ motvekt til konkurrerende magasin som The New Yorker.
Flere kjente skribenter har oppnådd berømmelse gjennom artikler for The Atlantic, med navn som Harriet Beecher Stowe, Ralph Waldo Emerson, Henry Wadsworth Longfellow, Oliver Wendell Holmes sr., John Greenleaf Whittier og James Russell Lowell.
The Atlantic har omkring 400,000 abonnenter og utgis ti ganger i året.
Velbert
Velbert er en by i Tyskland i delstaten Nordrhein-Westfalen med rundt 90 000 innbyggere. Byen ligger i kreisen Mettmann og er kjent for den 300 meter høye radiomasten Sender Langenberg.
Geografi
Velbert ligger i åsene Berg, omtrent 20 km nordøst for Düsseldorf og 12 km nordvest for Wuppertal ved den venstre bredden av elven Ruhr.
Velbert ligger i den høyeste delen av Berg og gjennomsnittshøyden i byen er 230 meter over havet. Det høyeste punktet er 303 meter, ved Hordt-Berg, og det laveste er rundt 80 meter ved Nierenhof am Deilbach.
Roane County (Vest-Virginia)
Roane County er et fylke i den amerikanske delstaten Vest-Virginia. Det ligger i de sentrale delene av staten og grenser mot Wirt County i nord, Calhoun County i øst, Clay County i sørøst, Kanawha County i sør og mot Jackson County i vest.
Roane Countys totale areal er 1 253 km² hvorav 0 km² er vann. I 2000 hadde fylket 15 446 og administrasjonssenteret ligger i byen Spencer.
Fylket ble grunnlagt i 1856 og er oppkalt etter dommer Spencer Roane.
Tekanne
Tekanne, skjenkekanne for te eller varmt vann til å tynne teen med. Tekanner har tut og lokk. De kan være laget av keramikk eller metall, og de har ofte hank av bakelitt, tre eller et annet varmeisolerende materiale. Tekanner av keramikk er ofte kalt tepotter. Tilsvarende kanner av glass kalles gjerne kaffekolbe eller tekolbe.
TV-format
Et TV-format blir lisensiert av en TV-kanal, slik at de kan produsere en versjon av programmet som er tilpasset deres nasjonale publikum. Formater er en viktig del av det internasjonale tv-markedet. Generelt sett er kjøp av formater populært hos kringkastere, spesielt siden det minimaliserer risikoen, siden konseptet allerede har vist seg suksessfull i et annet marked. Produksjonsmodellen er dessuten prøvd ut på forhånd, noe som gjør det enklere å sette i gang store produksjoner, og som ofte gjør det rimeligere enn å produsere nyutviklede konsepter.
Det er vanlig at kanaler eller produksjonsselskaper først kjøper en opsjon på tv-formatet, det innebærer at de for en begrenset periode kjøper eneretten til å kunne produsere programmet. Opsjonskjøperen plikter seg som regel ikke til å produsere. Eksempelvis ble det solgt opsjoner på Team Antonsen til blant annet Tyskland, uten at det endte i en faktisk produksjon. Et annet eksempel er norske Sjarmørskolen der 4 land kjøpte rettighetene til å produsere programmet, men heller ikke der endte noen av opsjonene i faktisk produksjon.
Tekanne
Formen på tekanner har skiftet med motene, og de kan ha et ovalt, rundt eller tilnærmet rektangulært tverrsnitt. Det kan være vanskelig å skille tekanner fra kaffekanner, men kaffekanner er gjerne høyere og smalere enn tekanner. Tekanner har en lang tut festet langt ned på korpus, og bredden på korpus er gjerne større enn høyden. Tekanner har ofte en innvendig sil i tuten for å holde teblekkene tilbake i kannen ved servering. Andre tekanner kan ha en begerformet innsats til teblekkene, og tekanner har gjerne et lite damphull i lokket.
Tekanner kan opptre i par, der den mindre kannen kan settes over en større. Den ene kannen er da beregnet til te og den andre til vann til å tynne teen med.
Tekanner kan romme fra 0,25 til 3 liter.
TV-format
Eksempler på utenlandske tv-formater som har blitt produsert i Norge er: Robinsonekspedisjonen, Big Brother, Idol, Vil du bli millionær og Heia Tufte. De største suksessene kan ha global suksess, som Idol som det på verdensbasis har blitt sendt over 129 sesonger av i over 42 land. Noen norske tv-formater har også blitt produsert i utlandet. Den største norske suksessen er 71° nord som blant annet har blitt lisensiert og produsert av Storbritannia, USA, Sverige og Danmark.
De ledende landene på formatutvikling i verden er USA, Storbritannia og Nederland. En rekke tv-programmer i Norge er også basert på originalkonsepter fra våre naboland Sverige og Danmark. Ledende selskaper som utvikler, håndterer og distribuerer tv-formater er blant annet Endemol og FremantleMedia.
TV-formater er ikke ferdig produserte tv-programmer, men kun en form for regler for innhold og produksjon. Ferdig produserte programmer som skal vises i sin originalform på tv-kanaler i andre land kalles i tv-bransjen ofte for "ready mades". Et eksempel på dette er Lilyhammer, der de norske programmene blir vist i sin originalform i flere andre land.
Det eksisterer flere internasjonale messer og kongresser der TV-formater kjøpes og selges. De mest fremtredende er MIPCOM og MIPTV i Cannes, Frankrike.
Formattyper
De mest vanlige sjangrene for tv-programmer som blir solgt som formater er gameshow, konkurransedrevet reality og store underholdningsshow. Eksempler på gameshow-formater produsert i Norge er Deal or No Deal, Fangene på fortet, Ylvis møter veggen, Wipeout, Jeopardy, Lykkehjulet, Vil du bli millionær og Vinn på minuttet. Eksempler på konkurransedrevne reality-formater er Mesternes mester, Big Brother, Robinsonekspedisjonen, Farmen, Paradise Hotel, Baren, Top Model Norge og Muldvarpen. Store underholdningskonsepter er ofte talentprogrammer, men inkluderer flere type programmer. Blant annet The X Factor, Kvelden er din, Norske talenter, Skal vi danse.
Manusbaserte programmer kan også selges som formater, blant annet skjer dette ofte med sitcom-sjangeren. Den best kjente norske produksjonen gjort på denne måten er Fleksnes fataliteter som var en versjon av britiske Hancock's Half Hour. Det antagelig mest populære sitcom-formatet er BBCs The Office som har blitt adoptert til The Office i USA, Le Bureau in France, Stromberg in Germany, La Job in Quebec, La Ofis in Chile og Kontoret i Sverige. Himmelblå var også en norsk versjon av en opprinnelig utenlandsk dramaserie.
Norske tv-formater i utlandet
Sverige er hovedeksportøren av tv-formater fra Skandinavia, og har blant annet utviklet programmer som Det store korslaget, Baren, Farmen, Vinn på minuttet, Harem, osv. Danskene har også hatt formatsuksesser med eksempelvis Den store klassefesten og Heia Tufte. Norge har primært markert seg med 71 grader nord, men siden 2005 har stadig flere norskutviklede produksjoner fått internasjonal oppmerksomhet.
De fleste norske produksjonsselskap har utenlandske eiere som både gir selskapene tilgang på utenlandske formater, og distribuerer eventuelle norskutviklede formater selskapene måtte skape. Eksempler på slike selskaper er Monster Entertainment og Strix som begge eies av svenske MTG, Mastiff og Nordisk Film & TV som eies av franske Banijay, Rubicon TV og Endemol Norge som eies av britiske Shine og Feelgood Scene Film & TV, Teddy TV og Norsk fjernsyn eies av danske Monday Media. Kun noen få selskaper i Norge er uavhengige fra internasjonale formatselskaper, og lever utelukkende på egenutviklet innhold, eksempler på slike selskaper er Seefood TV og Monkberry.
Listen tar for seg opsjonssalg til utlandet. Det er kun et fåtall av opsjonssalgene som fører til faktisk produksjon.
Verdenscupen i skihopping 2009/10
Verdenscupen i skihopping 2009/10 ble arrangert i perioden 27. november 2009 – 14. mars 2010. Verdenscupen ble organisert av FIS (Det internasjonale skiforbundet), og besto av 23 individuelle renn og 4 laghoppkonkurranser.
Corrymeela Community
Corrymeela Community er en nordirsk økumenisk kommunitet som fokuserer på forsoning og fredsarbeid. Kommuniteten har rundt 160 medlemmer.
Historie
Kommuniteten ble grunnlagt av presten Ray Davey i 1965 da man fikk et bygg i nærheten av Ballycastle. Målet med kommuniteten var å skape en plass der mennesker med ulik tro kunne komme sammen og lære å leve som et fellesskap. I 1966 arrangerte de konferansen «Community 1966, a joint Protestant and Roman Catholic Conference» i forbindelse med femtiårsjubileet til Påskeopprøret i Dublin. En slik interkonfesjonell samling var svært uvanlig på denne tiden, og fikk blant annet oppmerksomhet fra statsministeren i Nord-Irland, Terence O'Neill, som brukte den til å be om fred mellom partene i konflikten.
I de neste årene satte kommuniteten i gang flere prosjekter for å jobbe for forsoning mellom protestanter og katolikker. De startet også arbeid i belastede områder i Belfast, og enkelte medlemmer i kommuniteten var med i oppstarten av det tverrkonfesjonelle partiet Alliance i 1970
Etter hvert vokser det fram et arbeid med frivillige som er i kommuniteten og får kunnskaper de kan ta med seg tilbake til sine lokalsamfunn og man starter arbeid rettet mot forsoning mellom ungdom. Det vokser også fram en større stab ved senteret. Man utvider også undervisningen og får kontorlokaler i Belfast samt flere hus på kommunitetens opprinnelige tomt, noe som gjør at man kan ta imot flere gjester.
I 1981 arrangerer kommuniteten konferansen «Models of Political Cooperation» sammen med en annen kommunitet på Queen's University Belfast, og den første sommerfesten blir avholdt. Dette har senere blitt en fast del av programmet. På den første sommerfesten va Teresa av Calcutta, best kjent som «Moder Teresa», hovedtaler.
På 1980-tallet begynner kommuniteten å avholde konferanser for katolske og protestantiske prester, og starter «Understanding Conflict Project» sammen med Ulster University.
I 2000 drev kommuniteten et stort grasrotarbeid. På dette tidspunktet deltok over 6000 mennesker på møter, konferanser og symposium om forsoning hvert år.
Ken Wiesner
Ken Wiesner (født 17. februar 1925) er en amerikansk friidrettsutøver.
Han representerte USA under Sommer-OL 1952, hvor han tok sølv i høydehopp.
Metodistkirken i Stavanger
Metodistkirken er en kirke for Metodistmenigheten i Stavanger.